open-index/open-wikipedia-markdown huggingface dataset:
Ewa Kopacz

**Ewa Bożena Kopacz**, nascet quam *Ewa Bożena Lis*, es un feminin politico de Polonia. Ella nascet li 3-im de decembre 1956 in Skaryszew e esset inter li 22-im septembre 2014 e li 16-im de novembre 2015 prim-ministre de Polonia. Ewa Kopacz es un membre del liberal partise Platforma Obywatelska (Cives Platform). Desde li 3-im de julí 2019 Ewa Kopacz es un del vice-presidentes del Europan Parlament.

## Personal e professional vive
Ella nascet quam Ewa Bożena Lis quam filia de un ferrero e un talliera. Ella adultijat in Lublin. Ella studiat in Lublin medicina e pediatrie. Til li annu 2001 ella directet un índependent centre de médices in Szydłowiec. Inter 1998 til 2001 Ewa Kopacz esset consiliera del parlament del Vojvodia Masovia.

Ewa Kopacz esset maritat con Marek Kopacz, qui morit in li annu 2013, e ella have un filia Katarzyna qui nascet in li annu 1984.

## Political cariera
* 2001 Ewa Kopacz devenit membre del liberal Platforma Obywatelska (Cives Platform).
* 2007-2011 Kopacz esset ministre por sanitá in li guvernament de Donald Tusk
* 2011-2014 Kopacz esset presidente del parlament de Polonia.
* 2014 Ewa Kopacz devenit li nov prim-ministre de Polonia li 22-im de septembre 2014 quam successor de Donald Tusk.
* 2014-2015 Ewa Kopacz esset prim-ministre de Polonia inter li 22-im septembre 2014 e li 16-im de novembre 2015.
* 2019 Ewa Kopacz es electet quam membre del Europan Parlament e devenit ye li 3-im de julí 2019 un del vice-presidentes del Europan Parlament.

## References
Carwyn Jones

**Carwyn Howell Jones** es un politico de Reyatu Unit ex Gallia. Il nascet li 21-im de marte 1967 in Swansea e inter li decembre 2009 e li decembre 2018 li prim-ministe del region Gallia. Il es un membre del Labore Partise.

## Personal e professional vive
Carwyn Jones adultijat in Bridgend e parla fluentmen gallesi. Il studiat jurisprudentie in li universitá de Aberysrwyth. Jones finit su studie in li annu 1988 e laborat quam avocate
Il es maritat con Lisa Jones e have du infantes.

## Political cariera
* 1999 Carwyn Jones es electet in li National Assemble de Gallia e il devenit li presidente del Labore Partise in Gallia
* 2000 Jones devenit vice-secretario del National Assemble de Gallia.
* 2000-2007 Ministre por agricultura e rural developament in li guvernament de Gallia.
* 2007-2009 Ministre por education, cultura e li gallesi lingue in li guvernament de Gallia.
* 2009 Jones devenit li prim-ministre de Gallia in un guvernament ex  Labore Partise e li partise Plaid Cymru.
* 2011 Pos li victorie in li electiones al National Assemble de Gallia li National Assemble de Gallia format con Carwyn Jones quam prim-ministre li guvernament de Gallia sol.
* 2014 Carwyn Jones declarat que il es contra li índependentie de Scotia in li plebiscite pri li índependentie ye li 18-im de septembre 2014.
* 2018 In li decembre 2018 Carwyn Jones demissionat quam prim ministre del Gallia.
Dirndl

**Dirndl** es un traditional national robe por féminas e puellas in Bavaria e  in Austria. 

Li parol *Dirndl* significa puella in li bavarian dialecte del german.

Un dirnl have in avan un avantale e es ligat in avan per un lace. Tradionalmen significa li maniere in quel li lace es ligat li marital statu de fémina. Si es it es ligat ye li dextri látere to significa que li fémina have un partner o es maritat. Si li lace es ligat ye li levul látere, to significat que ella es ancor vírgina o ne have un partner.

Hodie it es tre populari portar un dirdl in li oktoberfest in München.
Ban Ki-moon

**Ban Ki-moon** (korean: 반기문) es un politico de Sud-Korea. Il nascet li 13-im de junio 1944 in Eumseong e il esset inter li 1-im januar 2007 e li 31-im de decembre 2016 li ottesim general-secretario del Organisation del Unit Nationes.

## Personal e professional vive
Ja in li scole Ban Ki-moon esset excellent in li anglesi. In studiat international relationes in li National Universitá de Seoul e finit li studie con un baccalaureatu. Ban Ki-moon studiat public administration in li Universitá de Harvard in li Unit States de America e finit li studie con un magistro-gradu. Ja in li annu 2004 Ban Ki-moon comensat laboror in li ministre de extern aferes de Sud-Korea.

In li annu 1971 il maritat Yoo Soon-taek e li cuple have du filias e un filio.

## Political cariera
* 1993-94 Vice-ambassador de Sud-Korea in li Unit States de America.
* 1998 Ambassador de Sud-Korea e Austria.
* 2004-2006 Il esset ministre por extern aferes de Sud-Korea.
* 2007 Ban Ki-moon devenit li 1-im de januar li ottesim general-secretario del Organisation del Unit Nationes
* 2011 Il es reelectet quam general-secretario del Organisation del Unit Nationes.
* 2007-2016 Ban Ki-moon esset general-secreatio del Organisation del Unit Nationes.
Dveri

**Dveri** (serb: * Покрет Двери / Pokret Dveri)*) es un nationalist movement in Serbia. It have li statu de un cive-association. Dveri esset fundat li 27-im de januar 1999 e partiprendet in li electiones al parlament in Serbia in li annus 2012 e 2014. Li nómine del movement *Dveri* significa "Portas". In li annu 2011 Dveri adoptet quam supplement de su nómine *Movement por li vive de Serbia*.

* Fundation: 27-im de januar 1999 in Beograd
* Sede: Beograd
* Political direction: nationalist, self-perception: cristan-conservativ
* Presidentie: Boško Obradović, Vladan Glišić, Branimir Nešić, Srđan Nogo, Zoran Radojičić, Danilo Tvrdišić, Radovan Tvrdišić
* Fundatores: Boško Obradović, Branimir Nešić
* Reprensentantes in li national parlament: sett sedes.

## Historie
Dveri esset fundat in li annu 1999 per studiantes in Beograd political organisation de yunesse. Su scope esset propagandar por li nationalist e clerical filosofie de Nikolaj Velimirović. Dveri esset activ in li annu 2010 por evitar li parade del organisationes por li equalitá de homosexual persones in Beograd. In li annus 2012 e 2014 Dveri candidat sin successe por li parlament de Serbia, ma recevit con 4,34 (2012) e 3,58 (2014) remarcabil resultates.

Por li parlamentari electiones 2016 Dveri format un electoral alliantie con li Democratic Partise de Serbia sub li nómine Patriotic Allianse. Li Patrotic Allianse recivet 5,04 percentes e intrat in li parlament de Serbia. Dveri self ganiat sett mandates

## Programma
Dveri suporta un grand-serb nationalisme. Il agita contra li índependentie de Kosovo e por un union inter Serbia e li Republika Srpska in Bosnia-Herzegovina. Dveri ne accepta e vole anulla li Acorde de Dayton quel finit li Guerre Intern de Bosnia e Herzegovina. Li movement es contra li integration e membritá de [Serbia]] in li Europan Union e vole un strett alliantie de Serbia e Russia.

Dveri agita agressivmen contra sexual minorités.

## Electiones
Li movement Dveri partiprendet in li electiones al serb parlament 2012 e 2014, ma ne intrat in li parlament pro que it atinget min quam quin percent del votes. In li electiones 2016 Dveri intrat in li parlament per un alliantie con li Democratic Partise Serbia

Electiones al serb parlament
* 2012 4,34 percent 169.590 votes
* 2014 3,58 percent 128.458 votes
* 2016 5,04 percent 190.530 votes e sett sedes por Dveri quel esset in un electoral alliantie con li Democratic Partise de Serbia.

## Organisation
Dveri have su sede in Beograd e have burós in omni municipes de Beograd e in 66 municipies éxter Beograd. Dveri ne have un sol presidente, ma un colectiv directoratu *Старешинство* quel consiste ex ott persones.

## Ligamentes extern
* Li oficial internet-págine de ''Dveri''
Tomislav Nikolić

**Tomislav Nikolić** (serb: Томислав НиколиЋ) un politico de Serbia. Il nascet li 15-im de februar 1952 in Kragujevac e es li presidente de Serbia desde li 31-im de may 2012.

## Personal vive
Il laborat quam administrator de un sepultoria. Nikolić laborat in firmas de construction e anc esset li technical director de firma por servicies de utilitá in Kragujevac.
Tomislav Nikolić es maritat con Dragica Nikolić (nascet quam Dragica Ninković) e li cuple have filias. Il es 192 centimetres alt.

## Political cariera
* 1991-2008 Tomislav Nikolić esset un membre del Serb Radical Partise
* 1992-2012 Membre del parlament de Serbia.
* 1998-1999 Vice-prim-ministre in li guvernament de Serbia de prim-ministre Slobodan Milošević.
* 1999-2000 Vice-prim-ministre in li guvernament del Federativ Republica Yugoslavia.
* 2004 e 2008 Nikolić candidat por li oficie del presidente de Serbia quam candidate del Serb Radical Partise, ma il perdit contra Boris Tadić del Democratic Partise).
* 2007 Nikolić esset inter li 8-im de may e 13-de may 2007 presidente del parlament de Serbia.
* 2008 Il fundat li Serb Progressiv Partise e devenit li presidente del partise.
* 2008-2012 Presidente del Serb Progressiv Partise. 
* 2012 Tomislav Nikolić es electet quam presidente de Serbia e devenit li 31-im de may 2012 oficialmen chef del state quam successor de Boris Tadić. Pro su nov oficie Nikolić resignat quam presidente del Serb Progressiv Partise e Aleksandar Vučić devenit su successor quam presidente del partise.
Republica Dominican

Li **Republica Dominican** es un insul state in li caribica. It es situat in li ost e in li centre del insul Hispaniola.

Li Republica Dominican have 10.464.4741 (2012) habitantes. It have un area de 48.730 quadrat-kilometre.

Li cité capital del Republica Dominican es Santo Domingo. Li oficial lingue del Republica Dominican es hispan.

* Presidente e prim-ministre: Danilo Medina Sánchez

## Historie
Li Republica Dominican esset un colonia de Hispania.
* 1805 Haiti conquestat li territoria del Republica Dominican.
* 1844 Li Republica Dominican devenit índependent de Haiti.
* 1861-1865 Li Republica Dominican apartene denov a Hispania.
* 1964-1966 Pos un guerre intern li Unit States de America intervenit denov militarimen.

## Economie
Li Republica Dominican es un populari destination de turisme e es important por li economie del land.

## Sport
Li max populari sports in li Republica Dominican es baseball e volleyball.
Santo Domingo (Republica Dominican)

**Santo Domingo**, oficial nómine *Santo Domingo de Guzmán*, es li cité capital del Republica Dominican. It es situat al sud-costa del insul Hispaniola in Caribica.

Li cité have 2.907.100 (2006) habitantes e it have un area de 104,44 quadrat-kilometres.

## Historie
Santo Domingo esset fundat in li annu 1496 e es li max old cité in America del europanes. It esset fundat de Bartolomeo Columbus, qui esset li fratre del decovritor Chriopher Columbus.

In li annu 1538 esset apertet li max old université de America in li cité. Inter 1936 e 1961 li state portat li nómine *Ciudad Trujillo* secun li dictator Rafael Leónidas Trujillo Molina.

Trujillo-Diktatur hieß Santo Domingo von 1936 bis 1961 Ciudad Trujillo.

## Sport
In li annu 2003 evenit li Panamerican Ludes in Santo Domingo.
Poesie

**Poesie** es un forme de literatura. It usa li estetic e ritmic qualitás de un lingue quam fonoestetica, li simbolisme de sones e li metrica. Li contrarie de poesie es prosa.

Un forme de poesie es poemas. On nomina li person qui scri poesie *poet*.

## Ligament extern
* Occidental e poesie
Sulejman Tihić

**Sulejman Tihić** esset un politico de Bosnia e Herzegovina. Il nascet li 26-im de novembre 1951 in Šamac e morit li 25-im de septembre 2014 in Sarajevo. Tihić esset inter 2002 e 2006 li membre del bosniakes in li Statal Presidentie de Bosnia e Herzegovina e esset desde li li 13-im octobre 2001 til su morte li presidente del conservativ Partise del Democratic Action.

## Personal e professional vive
Sulejman Tihić studiat jurisprudentie in Sarajevo. Inter 1975 e 1983 il laborat quam judico e procurator in Šamac. In li Guerre Intern de Bosnia e Herzegovina Tihić esset captet in diversi prison-campes del armé del Republika Srpska inter li may e august 2002. Il laborat quam chef del consulari departement del ambassassade de Bosnia e Herzegovina in Germania. Il laborat in li ministre por externi aferes de Bosnia e Herzegovina quam consiliero del ministre inter 1996 e 1999.

Sulejman Tihić esset maritat con Jasminka Tihić. Li cuple havet du filios e un filia. 

Sulejman Tihić morit pro cáncere li 25-im de septembre 2014 in Sarajevo. 

## Political cariera
* 1990  Sulejman Tihić esset sub li fundatores del conservativ Partise del Democratic Action.
* 1996-2002 Tihić esset membre del parlament del Republika Srpska por li Partise del Democratic Action.
* 2000-2002 Il esset vice-presidente del del parlament del Republika Srpska.
* 2001 Tihić esset electet li 13-im de octobre 2001 quam presidente del del conservativ Partise del Democratic Action quam successor del fundator del partise Alija Izetbegović.
* 2002-2006 Il esset quam representante del bosniakes in li Statal Presidentie de Bosnia e Herzegovina.
* 2006 Tihić perdit li electiones por li bosniak membre del Statal Presidentie de Bosnia e Herzegovina contra Haris Silajdžić.
* 2007-2014 Sulejman Tihić esset membre in li parlament de Bosnia e Herzegovina in li *Dom del Nationes*. Il esset desde li annu 2007 un membre del presidentie del Dom del Nationes.

Tihić esset egardat quam un moderat politico qui provat cooperar con li representantes de altri nationes in Bosnia e Herzegovina
Šamac

**Šamac** (anteyan nómine Bosanski Šamac) es un cité e municipie in Bosnia e Herzegovina. It es situat in li nord-ost del land in li region Posavina e es un parte del Republika Srpska. Šamac es situat al rive del fluvie Sava.

Li municipie Šamac have 19.041 (2013) habitantes e li cité 6239 (1991).

In Šamac nascet li politico Sulejman Tihić de Bosnia e Herzegovina e li politico Zoran Đinđić de Serbia. 

## Historie
Li cité esset fundat in li annu 1863. In li Guerre Intern de Bosnia e Herzegovina Šamac esset conquestat del armé del Republika Srpska e mult bosniakes esset expulset. Desde 2005 li municipie e li cité porta li nómine Šamac. Antey li Republika Srpska nominat it *Srpski Šamac* e li bosniakes *Bosanski Šamac*. Ante li guerre intern li númere dle habitantes del municipie esset plu quam 32.000, hodie it es solmen 19.000 homes.
Sylvia Canel

**Sylvia Canel** es un feminin politico de Germania. Ella nascet li 22-im de may 1958 in Hamburg. Ella esset li presidente del Líber Democratic Partise de Germania in Hamburg inter april 2012 e septembre 2014. Ella es inter li fundatores del nov social-liberal partise Nov Liberales.

## Personal e professional vive
Pos ella hat finit li scole in li annu 1978 Sylvia Canel studiat biologie, germanistica e pedagogica al universitá in Hamburg. Ella finit su studies in li annu 1989. Desde to Canel laborat quam instructora in un gimnasium in Hamburg.

## Political cariera
* 2002 Canel devenit un membre del Líber Democratic Partise de Germania/FDP.
* 2003-2007 Diversi functiones in li local organisationes del Líber Democratic Partise de Germania.
* 2012 In li annu 2012 Canel esset un gruppe del membres del german parlament quel esset contra li financie-politica del Europan Union  por salvar li comun europan valuta Euro.
* 2009-2013 Sylvia Canel esset membre del parlament de Germania por li Líber Democratic Partise de Germania.
* 2012-2014 Ella es inter april 2012 e septembre 2014 li presidente del Líber Democratic Partise de Germania in Hamburg.
* 2014 In li may 2014 ella es electet in li parlament del Districte Wandsbek in Hamburg. Sylvia Canel abandonat li Líber Democratic Partise de Germania in li fine de august 2014 e es inter li fundatores del nov social-liberal partise Nov Liberales juntmen con Najib Karim e Dieter Biallas.
Dieter Biallas

**Dieter Biallas** es un politico e matematico de Germania. Il nascet li 19-im de junio 1936 in Eydtkuhnen (Ost-Prussia, hodie Russia) e esset inter 1974 e 1978 li duesim borgomastro de Hamburg e membre del senatu de Hamburg por li Líber Democratic Partise de Germania. In li annu 2014 il abandonat li Líber Democratic Partise de Germania e es inter li fundatores del nov social-liberal partise Nov Liberales.

## Personal e professional vive
Il fugit con su familie ye li fine del Duesim Guerre Mundal su hem in Ost-Prussia e adultijat in Mecklenburg. Quam yun hom Biallas perdit un ocul e li levl manu e quelc fingres del dextri manu per un explosion. Biallas finit li gimnasium in li annu 1955 in Ludwigslust. Poy il studiat matematica in Potsdam e Hamburg. Il fat su doctoratu in natural scienties. Il instructat in li universitás de Braunschweig e Hamburg. Biallas devenit un professor del universitá de Hamburg in li annu 1968.

Biallas esset activ in li auxilie por developant landes. Il directet til li annu 2002 li german filiale del ne-guvernamental organisation Transparency International.

## Political cariera
* 1969 Dieter Biallas devenit un membre del Líber Democratic Partise de Germania/FDP.
* 1974-1978 Biallas esset li duesim borgomastro de Hamburg e membre del senatu de Hamburg por li Líber Democratic Partise de Germania. Il esset senator por cultura e scientie.
* 2014 Dieter Biallas abandonat in li fine del august 2014 li Líber Democratic Partise de Germania e es inter li fundatores del nov social-liberal partise Nov Liberales juntmen con Najib Karim e Sylvia Canel.
Aberystwyth

**Aberystwyth** es un cité in Gallia in li Reyatu Unit. It es li situat in li west de Gallia e it es li max grand cité in li comtia Ceredigon.

It have 15.935 (2001) habitantes. 

Aberystwyth es un populari cité balneari. In gallesi li nómine del cité significa *inboccatura (del fluvie) Ystwyth*. Hodie Aberystwyth es situat al comun inboccutura del fluvies Rheidol e Ystwyth.

Pro li universitá *Aberystwyth University*, quel have circa 7.000 studiantes, e pro li national-biblioteca de Gallia li cité es un important cultural centre de Gallia.
Obermenzing

**Obermenzing** es un quartere del cité München in Germania. It es situat in li sud del land in li país federal Bavaria in li cité München e apartene al Districte Pasing-Obermenzing. Obermenzing es situat in li west de  München. Til li annu 1938 Obermenzing esset un municipie indepenendent.

Obermenzing have circa 23.000 habitantes sur un area de 765,38 hectar.

## Historie
Obermenzing es mentionat por li unesim vez in li annu 1315 in un historic document. In li annu 1818 Obermenzing devenit un índependent municipie con li partes Blutenburg e Pipping. In li annu 1938 devenit Obermenzing un parte de München. It forma con Pasing li Districte Pasing-Obermenzing anc nominat cité-districte 21.
Ashraf Ghani

**Ashraf Ghani Ahmadsai** es un politico de Afghanistan. Il nascet li 12-im de februar 1949 in Logor e esset del 29-im de septembre 2014 til august 2021 presidente de Afghanistan, pos quel li guvernament cadet avan li forties militari del Taliban. Ghani apartene al etnic gruppe de pashtunes. Asraf Ghani fugit Afganistan in li august 2021 pro que li Talibanes conquestat Kabul. Il nu habita in Dubai (Unit Arabic Emiratus).

## Personal e professional vive
Ghani studiat in Kabul e in li american universitá in Beirut (Libano). Pos su studies il retornat al Afghanistan in li annu 1977 e docet antropologie in li universitá de Kabul. In li sam annu il recevit un stipendie e eat in li Unit States de America. Inter 1983 e 1991 il docet antropologie de cultura e political scientie in li universitás de Berkeley e in li Johns-Hopkins-universitá. Pos il laborat in li Bank Mundal. Il retornat a Afghanistan in li annu 2001.

Il es maritat con Rujla Ghani e li cuple have un filio Tarek e un filia Marjam.

## Political cariera
* 2001-2004 Ministre de financie in Afghanistan.
* 2004-2008 Ghani esset cancellero del universitá de Kabul.
* 2009 Il candidat quam presidente de Afghanistan, ma recevet solmen tri percent del votes.
* 2014 Ghani es electet in li duesim rond quam presidente de Afghanistan. In li unesim rond ye li 5-im de april 2014 Ghani recevit solmen 32 percent, ma in li duesim rond il ganiat con 56 percent del votes contra Abdullah Abdullah. Abdullah Abdullah protestat contra li resultate, ma Ghani devenit li 29-im de septembre oficialmen presidente de Afghanistan. Su antecessor Hamid Kazai suportat Ghani in li electiones.
* 2021 Asraf Ghani fugit de Afganistan ye li august 2021 quande li Talibanes conquestat Kabul.
Ognjen Tadić

**Ognjen Tadić** (Огњен Тадић) es un politico, advocate, jurnalist e sociologo de Bosnia e Herzegovina ex li Republika Srpska.  Il nascet li 20-im de april 1974 in Sarajevo e es secun nationalitá serb.

## Personal e professional vive
Tadić studiat jurisprudentie e political scientie. Poy su studies il laborat quam avocate e jurnalist.
Il es maritat e have tri infantes. Il labora e habita in Banja Luka

## Political cariera
Ognjen Tadić comensat su political cariera in li nationalistic Serb Radical Partise del Republika Srpska, ma transfertet al Serb Democratic Partise.
* 1998-1999 Tadić esset chef del buró del presidente del Republika Srpska.
* 1999-2000 e 2005-2006 Tadić esset del konsilisto del presidente del Republika Srpska.
* 2006-2010  Ognjen Tadić esset membre del parlament del Republika Srpska por li Serb Democratic Partise.
* 2007 Ognjen Tadić candidat por por li oficie del presidente del Republika Srpska e recivet 34,77 percent.
* 2010 Il candidat por por li oficie del presidente del Republika Srpska e recivet 36 percent.
* 2010 Tadić es electet in li Dom del nationes del parlament del state Bosnia e Herzegovina Serb Democratic Partise.
* 2011-2013 Il esset presidente del Dom del nationes del parlament del state Bosnia e Herzegovina.
* 2014 Il candidat por li oficie del presidente del Republika Srpska e recivet 44,28 percent, ma perdit strettmen contra Milorad Dodik.
* 2014 Tadić es re-electet in li Dom del nationes del parlament del state Bosnia e Herzegovina Serb Democratic Partise.
* 2015-2019 Il esset presidente del Dom del nationes del parlament del state Bosnia e Herzegovina (re-electet).
* 2018-2022  Ognjen Tadić esset membre del Konsilio de la Popolo del Republika Srpska
Hispaniola

**Hispaniola** (hispan: La Española  ("li hispanesi") es un insul in li Caribica. It have un area de 76.480 quadrat-kilometre e es li duesim max grand insul del Westindian Insules e del archipelago Grand Antilles. Li states Haiti in li west e li Republica Dominican in li ost es situat sur Hispaniola.

Li max alt monte de Hispaniola es li Pico Duarte. Sur Hispaniola habita in tot 18.466.497 (2005) homes.

## Historie
Christoph Columbus ha decovrit li insules por li europanes in li annu 1492. Li insul devenit un colonia de Hispania. Li west del insul devenit in li annu 1665 un colonia de Francia. Ex li francesi parte developat se li state Haiti e ex li hispan parte li state Republica Dominican. In li annu 1776 Hispania e Francia consentit pri li frontieras inter su colonias. In li annu 1804 declarat Haiti su índependentie e in li annu 1844 anc li Republica Dominican devenit finalmen un state índependent.
Maja von Vogel

**Maja von Vogel** es un autoressa de libres por infantes e yun homes. Ella nascet in li annu 1973 e anc labora quam traductora.

Ella adultijat in Ahlhorn, Oldenburg e Lingen. Pos li scole ella studiat germanistica e francesi in Münster, Paris e Göttingen. Pos to ella fat un post-graduation studie por scientie de libres in li universitá München. 

Inter 1999 e 2002 ella laborat quam lectora in un edition por libres por infantes. Pos to ella comensat laborar quam índependent autoressa e traductora. Ella habita hodie in Göttingen. Ella ha scrit plu quam 60 libres por infantes e yunes. Ella es un del max important autoressas del detectiv-serie por puellas *Li tri !!!*. In li annu 2006 ella recivet li premie por german yunesse-litteratura pro su traduction del libre de Valérie Dayre *Li vive de Lili*.
Mladen Ivanić

**Mladen Ivanić** es un serb politico de Bosnia e Herzegovina. Il nascet li 16-im de septembre 1958 in Sanski Most e esset prim ministre del guvernament del Republika Srpska inter 2001 e 2003. Il esset li presidente del liberal-conservativ Partise del Democratic Progresse inter li annus 1999 e 2015. Il es doctor de economie. Inter li 17-im de novembre 2014 e 2018 Mladen Ivanić esset representante de serbes in li Presidentie de Bosnia e Herzovina.

## Personal e professional vive
Mladen Ivanić habita desde li annu 1971 in Banja Luka e il studiat economie ta. In li annu 1981 il fat su diploma de economie in li universitá de Banja Luka. In li annu 1988 il fat li gradu de doctor de economie in li universitá de Beograd (Serbia). Il continuat su studies in Mannheim (Germania) e Glasgow (Reyatu Unit). Desde li 1985 il doce political economie in li universitá de Banja Luka e in li annu 1998 il devenit professor del universitá de Banja Luka. Ivanić anc docet political economie in li universitás de Sarajevo (de 1990 til 1992) e Ost-Sarajevo (de 1992 til 1998). In li annu 1999 il comensat su political cariera con li fundation del Partise del Democratic Progresse.

Mladen Ivanić es maritat e have du infantes.

## Political cariera
* 1988-1991 Membre del Statal Presidentie de Bosnia e Herzegovina.
* 1999 Mladen Ivanić fundat li Partise del Democratic Progresse e devenit su presidente.
* 1999-2015 Presidente del Partise del Democratic Progresse
* 2001-2003 De 16-im januar 2001 til 17-im januar 2003 il esset prim-ministre del Republika Srpska in un coalition inter li Partise del Democratic Progresse e li Serb Democratic Partise.
* 2003-2007 Ministe por externi aferes de Bosnia e Herzegovina.
* 2011-2014 Membre del Dom de nationes del parlament del state Bosnia e Herzegovina.
* 2014 Mladen Ivanić es electet al position del serb membre in li Statal Presidentie de Bosnia e Herzegovina quam candidate del unit oposition. Il ganiat con 48,71 percentes strettmen contra Željka Cvijanović qui recivet 47,56 percentes.
* 2015 Mladen Ivanić resignat quam  presidente del Partise del Democratic Progresse.
* 2018 Mladen Ivanić perdit li election al Statal Presidentie de Bosnia e Herzegovina contra Milorad Dodik.

## Ligamentes extern
Biografie de Mladen Ivanić sur li internat págine del Partise del Democratic Progresse
Sanski Most

**Sanski Most** es un cité e municipie in Bosnia e Herzegovina. It es situat in li nord-west del land e es un parte del Federation Bosnia e Herzegovina e apartene al Canton Una-Sana. Li cité Sanski Most es situat al fluvie Sana.

In li annu 1991 li cité Sanski Most havet 17 144 habitantes e li municipie 60 307.

## Historie
Li cité esset mentionat por li unesim vez in li annu 1244 sub li nómine *Zana*.

In in Guerre Intern de Bosnia e Herzegovina li cité esset inter 1992 e 1995 ocupat del armé de Bosnia e Herzegovina e in li annu 1995 li armé del Republica Bosnia e Herzegovina conquestat li cité.

Pos li fine del Guerre Intern de Bosnia e Herzegovina in li annu 1995 li old municipie Sanski Most esset divedet. 51 partes del municipie Sanski Most devenit un parte del Federation Bosnia e Herzegovina, 8 devenit parte del Republika Srpska e 16 villages devenit dividet inter li Federation Bosnia e Herzegovina e li Republika Srpska.
Hong Kong

**Hongkong** es un metropole e region con special jures in li Popul Republica de China. Inter 1899 e 1997 Hongkong esset per un contrate luat del Reyatu Unit. It retornat quam region con special jures, oficial *special economic zone* a China.

Hongkong es situat in li sud-ost del Popul Republica China al costa del Pacific Ocean in Asia. It have 7.097.600 (2010) habitantes. It es situat sur un peninsul con 263 insules. It have un area de 1104 quadrat-kilometre.

* Chef del administration: Carrie Lam

## Statu
China ha garantit a Hongkong in li contrate 1997 que it posse retener su líber mercate-economie e su democratie in contrarie al comunist un-partise sistema e statal economie del Popul Republica China per li formul *un state, du sistemas*. Li special statu de Hongkong deve secun li contrate con li Reyatu Unit durar til li annu 2047.

## Historie
* 1841 Li Reyatu Unit ocupat Hongkong in li Unesim Opium Guerre con China.
* 1843 Hongkong devenit un colonia del Reyatu Unit.
* 1898 China luat li territoria de Hongkong al Reyatu Unit por 99 annus.
* 1997 Hongkong esset retornat al China del Reyatu Unit e recivet un special autonomie quam special economic region.

## Economie
Hongkong es un important centre de economie e financie.

## Sport
Hongkong partiprende con su propri sportistes e national selectiones al international evenimentes del sport quam li Olimpic Ludes sub li nómine *Hongkong, China*.

.
Jens Stoltenberg

**Jens Stoltenberg** es un politico de Norvegia. Il nascet li 16-im de marte in Oslo e esset prim-ministre de Norvegia inter 2000 e 2001 e denov inter 2005 e 2013. Stoltenberg es membre del socialdemocratic Labore Partise e esset inter li 1-im octobre 2014 e 1-im de octobre 2024 general-secretario del NATO.

## Personal e professional vive
Jens Stoltenberg es li filio del norvegian politico Thorvald Stoltenberg e de Karin Stoltenberg (nascet quam Helberg)

Stoltenberg studiat pos li scole economie in li universitá de Oslo. Il finit su studies in li annu 1987 e laborat quam jurnalist.

Il es maritat con li diplomat Ingrid Schulerud e li cuple have du infantes, Axel Stoltenberg (nascet in li annu 1989) e Anne Catharina Stoltenberg (nascet in li annu 1992).

## Political cariera
Stoltenberg fat su political cariera quam membre del socialdemocratic Labore Partise.
* 1979-1989 Stoltenberg esset membre in li presidentie del Arbeidernes Ungdomsfylking (AUF), quel li organisation de yunesse del Labore Partise.
* 1985-1989 Presidente del Arbeidernes Ungdomsfylking (AUF).
* 1985 Stoltenberg devenit un membre in li presidentie del Labore Partise.
* 1993-1996 Ministre de industrie e energie e poy til 1997 ministre de financie.
* 2000-2001 Prim-Ministre de Norvegia.
* 2002-2014 Presidente del Labore Partise.
* 2005-2013 Prim-Ministre de Norvegia.
* 1993-2014 Membre del Storting quel es li parlament de Norvergia.
* 2014-2024 Jens Stoltenberg esset inter li 1-im octobre 2014 e li 1-im de octobre 2024 general-secretario del NATO.
Chiemsee

Li **Chiemsee** es un lago in Germania. It es situat in li sud-ost del país federal Bavaria. Per un area de 79,9 quadrat-kilometres li Chiemsee es li max grand lago in Bavaria e li triesim max grand lago de Germania.

Li Chiemsee contine 2.048 km³ aqua e un rive in un longore de 63,96 kilometres. It have quar insules: li Herreninsel (238 hectares), li Fraueninsel (15,5 hectares), li Krautinsel (3,5 hectares) e li insul Schalch (22 quadrat-metres). 

Li Chiemsee esset format in li glacie-periode ante circa 10.000 annus. Li lago es un populari destination de turisme. Del lago on posse vider li Alpes.
Maastricht

**Maastricht** es un cité in Nederland. It es situat in li sud-ost del land e es li cité capital del Provincia Limburg.

Li cité have un population de 122.468 (2014) habitantes e un area de 60,06 quadrat-kilometres. It es situat al rives del fluvie Maas.

Maastricht es un del max old cités de Nederland. Lu nómine del cité es derivat del latin nómine *Traiectum ad Mosam und Mosae Traiectum*. In li annu 1976 esset fundat li Universitá de Maastricht. In li 7-im de februar 1992 esset in Maastricht consentit li Tractate de Maastricht pri li fundation del Europan Union.
Laimdota Straujuma

**Laimdota Straujuma** es un féminin politico de Latvia. Ella nascet li 24-im de februar 1951 e esset inter li 22-im de januar 2014 e li 7-im de decembre 2015 li prim-ministre de Latvia por li political partise Vienotība (Unitá).

## Personal e professional vive
Laimdota Straujuma finit li scole in Tilža in li annu 1968. Inter 1968 e 1973 ella studiat fisica e matematica in li universitá de  Riga. Tande ella studiat economie in li Latvian Academie del Scienties. Ella specialisat se pri agricultura. Inter 1973 e 1988 ella anc laborat in Latvian Academie del Scienties.

## Political cariera
* 1998-2011 Membre in li Tautas Partija.
* 2000-2006 Stat-secretario in li ministre por agricultura.
* 2007-2010 Stat-secretario in li ministre por regional developament e local guvernament.
* 2011-2014 Ministre por agricultura.
* 2014 Ella devenit li 22-im de januar 2014 quam unesim fémina prim-ministre de Latvia quam successor de Valdis Dombrovskis e ella devenit un membre del  partise Vienotība (Unitá).
* 2015 Straujuma demissionat pos un interni conflicte in li coalition del guvernament li 7-im de decembre 2015.
Patrick Modiano

**Patrick Modiano** es un scritor de Francia. Il nascet li 30-im de julí 1945 in Boulogne-Billancourt proxim de Paris. Li 9-im octobre 2014 esset anunciat que Mondiano recive li Nobel premie de litteratura 2014.

## Personal vive
Modiano nascet quam filio del italian-judeic comerciante Albert Mondano (1912-1977) e li belgian actoressa Luisa Copelyn (nascet in li annu 1918). Su fratre Ruby morit in li etá de 10 annus e Patrick Modiano dedicat su labores inter 1967 e 1982 a su mort fratre.

Pos il hat finit li scole Modiano comensat laborar quam autor, il nequande finit su studies. Li francesi scritor Raymond Queneau introductet Patrick Modiano al munde del litteratura.

In li annu 1970 il maritat Dominique Zehrfuss. Li cuple have du filias Zina (nascet in li annu 1974) e Marie (nascet in li annu 1978).

## Analise de su ovres
Li sercha al identitá es un central element in li ovres de Modiano. Sovente su roman figuras investiga li tragic passate de lor vive o de altri persones. Su libres descri Francia in li annus del german ocupation durant li Duesim Guerre Mundal. Li cultura de memorie es un central aspecte in su libres.

## Ovres
* La Place de l'Étoile (1968).
* La Ronde de nuit (1969).
* Les Boulevards de ceinture (1972).
* Lacombe Lucien (1974).
* Villa triste (1975).
* Livret de famille (1977).
* Rue des boutiques obscures (1978).
* Une Jeunesse (1981).
* Memory Lane (1981).
* De si braves garçons (1982).
* Quartier Perdu (1984).
* Dimanches d'août (1986).
* Catherine Certitude (1988).
* Remise de Peine (1988).
* Vestiaire de l'enfance (1989).
* Voyage de noces (1990).
* Fleurs de Ruine (1991).
* Un Cirque passe (1992).
* Chien de printemps (1993).
* Du plus loin de l'oubli (1995).
* Dora Bruder (1997).
* Des inconnues (1999).
* La Petite Bijou (2001).
* Accident nocturne (2003).
* Un pedigree (2004).
* Dans le café de la jeunesse perdue (2007).
* L'Horizon (2010).
* L'Herbe de nuit (2012).
* Pour que tu ne te perdes pas dans le quartier (2014).

## Premies
* 1968 Prix Fénéon]] e Prix Roger-Nimier por *La place de l'Étoile*
* 1972 Grand Prix du Roman del Académie Francaise por *Les Boulevards de Ceinture*.
* 1978 Prix Goncourt por *Rue des Boutiques Obscures*.
* 2010 Preis der SWR-Bestenliste (Germania)
* 2010 Prix mondial Cino Del Duca por su tot ovre.
* 2012 Austrian premie del state por europan litteratura.
* 2014 Nobel Premie de Litteratura.
Nanning

**Nanning** (南宁市) es un cité in China. It es li cité capital del Guangxi Zhuang Autonom Region. Nanning es situat in li sud de China 160 kilometres proxim del frontiera con Vietnam. Li nómine del cité significa *sud tranquilitá*.

Li cité have 6 661 600 (2010) habitantes.

Li max alt edificie de China, li  *Diwang International Commerce Center* con un altore de 276 metres es situat in Nanning. Desde 1950 Nanning es li cité capital del Guangxi Zhuang Autonom Region. It es anc un industrial centre e li clima in Nanning es sub-tropical.

## Sport
In li 2014 evenit li championatu mundal in artistic gimnastica in li *Gimnasium Guangxi* in Nanning.
Kobanê

**Kobanê** (o anc Kobaní) es li kurd nómine por un cité in Siria. Li arab nómine del cité es *Ayn al-Arab*. It es situat in li nord de Siria in li Guvernatu Aleppo al frontiera con Turcia. In li annu 2014 li cité, quel es habitat in li majoritá de kurdes, es ataccat del radical terrorist gruppe del Islamic State.

In li annu 2004 Kobanê havet 44.821 habitantes.

## Historie
Kobanê esset fundat in li 1915 per li francesi colonial guvernament. In li Guerre Intern de Siria Kobanê esset captet in li annu 2012 del kurd milicie Unitás del Protection del Popul/YPG. In li annu 2014 it esset declarat quam cité capital del Canton Kobanê del Sirian Kurdistan, ma desde li julí 2014  li islamistic terrore-milicie Islamic State assedia li cité.
Alliantie por un Melior Futur de Bosnia e Herzegovina

Li **Alliantie por un Melior Futur de Bosnia e Herzegovina** (bosnian: *Savez za bolju budućnost Bosne i Hercegovine*) es un political partise in Bosnia e Herzegovina. It esset fundat li 30-im de octobre 2009 in Sarajevo del interprendero e editor del jurnal Dnevi Avaz Fahrudin Radončić. Li partise es acurtat *SBB BiH*. 

* Fundation: 30-im de octobre 2009 in Sarajevo
* Political direction: liberal (secun li self-definition del partise), in national temas dextri-centristtic. liberal in li sense de economica
* Presidente: Fahrudin Radončić desde 2009
* Presidente del Executiv-comité: Fehim Škaljić
* National orientation: bosniak
* Reprensentantes in li parlamentes:
** State: Dom del Representantes: quar sedes
** Federation Bosnia e Herzegovina: 13 sedes in li Dom del Representantes e du in li Dom del Nationes
  
## Electiones
Li Alliantie por un Melior Futur partiprendet por li unesim vez in li electiones de Bosnia e Herzegovina in li annu 2010. It recivet in li electiones al parlament del state del Bosnia e Herzegovina in li Federation Bosnia e Herzegovina 12,04 percentes e quar mandates, ma in li Republika Srpska solmen 2,03 percentes.

In li electiones al Statal Presidentie de Bosnia e Herzegovina in li annu 2010 li presidente del 'Alliantie por un Melior Futur de Bosnia e Herzegovina Fahrudin Radončić recivet 30,5 percentes e finit ye li duesim rang inter li candidates por li bosniak membre del Statal Presidentie.

## Ligamentes extern
* Li oficial internet-págine del ''Alliantie por un Melior Futur de Bosnia e Herzegovina''
Seeon-Seebruck

**Seeon-Seebruck** es un municipie in Germania. It es situat in li sud-ost del país federal Bavaria in li Districte Traustein nord del lago Chiemsee. Seeon-Seebruck consiste es li tri anteyan índependent munipicies Seeon, Seebruck e Truchtlaching.

Li municipie Seeon-Seebruck have 4428 (2013) habitantes. Li municipie have oficialmen 66 diferent partes.

## Historie
Seeon esset mentionat por li unesim vez in li annu 924 in relation con li fundation del monastere Seeon del Benectioneres-órden.

Seebruck esset in li témpore del Roman Imperie un important cité. It esset fundat in li 50 pos Cristo e havet li nómine *Bedarium*.

In li annu 1980 Seeon, Seebruck e Truchtlaching esset unit al municipie Seeon-Seebruck.
Ludwig II de Bavaria

**Ludwig II de Bavaria** esset li rey de Bavaria inter 1864 e su morte in li annu 1886. Il nascet quam membre del dinastie del Wittelbacheres li 25-im de august 1845 in München in li Castelle Nymphenburg e morit li 13-im junio 1886 apu Castelle Berg im li Lago de Starnberg.

Ludwig II es famosi pro li construction del castelles Neuschwanstein, Linderhof e Herrenchiemsee. It esset nominat li *Rey de Fabules*. Il esset fascinat per li musica del compostero Richard Wagner e suportat e promoet Wagner in su reyatu.

Ludwig II ne esset maritat, ma solmen spondet con li princessa Sophie de Austria.
Partise de Justicie e Confidentie

Li **Partise de Justicie e Confidentie** (croat: *Stranka pravde e povjerenja*) es un political partise in Bosnia e Herzegovina. It esset fundat li 13-im de april 2013 in Sarajevo del presidente del Federation Bosnia e Herzegovina Živko Budimir. Li partise es acurtat *SPP*. Li Partise de Justicie e Confidentie es un conservativ partise del dextri centre quel es multinational orientat.

* Fundation: 13-im de april 2013.
* Sede del partise: Sarajevo e Mostar
* Political direction: conservativ (secun su self-definition), moderat-multinational
* Presidente: Živko Budimir desde 2013.
* Fundator: Živko Budimir
* National orientation: multinational
* Númere de membres: 10.000
* Reprensentantes in li parlamentes:
** State: null representantes in li parlament del state Bosnia e Herzegovina
** Federation Bosnia e Herzegovina: un representante in li Dom del Representantes 

## Presidentes
* 2013 -    Živko Budimir 

## Electiones
Li  Partise de Justicie e Confidentie partipende por li unesim vez in li electiones in li annu 2014. It candida sur li listes del Coalition Juntmen por Changeamentes (*Koalicija Zajedno za promjene*). Li Coalition Juntmen por Changeamentes es un alliantie inter li quin moderat-multinational orientat partises Partise de Justicie e Confidentie, Socialdemocratic Union de Bosnia e Herzegovina, Liberaldemocratic Partise de Bosnia e Herzegovina, Demokratska Narodna Zajednica e Stranka Penzionera-Umirovljenika Bosne i Herzegovine.

Živko Budimir es li candidate del Coalition Juntmen por Changeamentes por li electiones del croat membre del Statal Presidentie de Bosnia e Herzegovina.

## Ligamentes extern
* Li oficial internet-págine del ''Partise de Justicie e Confidentie''
Bakir Hadžiomerović

**Bakir Hadžiomerović** es un jurnalist e politico de Bosnia e Herzegovina. Il nascet li 18-im de august 1972 in Sarajevo. 

## Personal e professional vive
Bakir Hadžiomerović combattet in li Guerre Intern de Bosnia e Herzegovina por li armé del Republica Bosnia e Herzegovina. Pos li fine del guerre in li annu 1995  Hadžiomerović labora quam jurnalist.
In li annu 1998 Bakir Hadžiomerović finit su studie del political scientie in li branche del jurnalistica.

Il laborat quam jurnalist por li Television Bosnia e Herzegovina e li television del Federation Bosnia e Herzegovina. Bakir Hadžiomerović anc laborat por li statal radio television OBN e li jurnal semanal Slobodna Bosna. Il esset li redactor e moderator del political emission *60 minuta*. 

In 60 minuta il mult e tre fortmen ataccat li presidente del Republika Srpska Milorad Dodik. In li annu 2011 television del Federation Bosnia e Herzegovina stoppat li emission 60 minuta e Hadžiomerović devenit redactor del section de information del  television del Federation Bosnia e Herzegovina.  In li annu 2012 il esset desingageat de ti position.

Il lude in li rock-musica gruppe *Grafit*. Hadžiomerović canta e scri li canzones del gruppe.

Bakir Hadžiomerović es maritat con Lejla Hadžiomerović e li cuple have un filia Dunja e un filio Feđa.

## Political cariera
* 2014 Hadžiomerović candidat por li oficie del bosniak membre del Statal Presidentie de Bosnia e Herzegovina por li Socialdemocratic Partise de Bosnia e Herzegovina e devenit membre del Socialdemocratic Partise de Bosnia e Herzegovina. Il recivet 10 percent e finit ye li quaresim position inter li bosniak candidates.
* 2015 Bakir Hadžiomerović forlassat li Socialdemocratic Partise de Bosnia e Herzegovina in li comense del januar 2015.

## Ligamentes extern
* Biografie de Bakir Hadžiomerović surli internet-págine de Radio Sarajevo
* [Bakir Hadžiomerović sur li internet-págine del [Socialdemomocratic Partise de Bosnia e Herzegovina
Political partise

Un **political partise** es un asociation de cives quel tende ganiar political influentie e potentie, realisar political scopes o por ganiar personal avantages. Li parol *partise* es derivat es li latin parol *pars*, quel significa parte.

In li politica un partise es gruppe del persones quel ha ligat se in un fix organisation por realisar comun scopes e interesses in un state.

In democraties pluri political partises competi in electiones. Political partises es necessi por que un democratie functiona. In democraties hay un líber competition inter diversi partises.

Li unesim firm political partises esset fundat in  li parlament de Anglia in li 17-im secul.
Political scientie

**Political scientie** o politologie es un scientie quel ocupa se pri li fenomen de politica. It apartene al social e human scienties. It analisa political structuras, political institutiones e political processus.

On sovente usa anc li plurale *political scienties* pro que ti scientie contine diversi scientific branches quam li political teorie o political filosofie, li analise del political sistemas e li international relationes inter states. 

Li modern political scientie es relatet al altri scienties quam sociologie, historie, jurisprudentie, economica e psichologie.
Labore Partise de Bosnia e Herzegovina

Li **Labore Partise de Bosnia e Herzegovina** (serb-croat-bosnian: *Laburistička stranka Bosne i Hercegovine*) es un levul political partise in Bosnia e Herzegovina. It esset fundat li 28-im de decembre 2013 in Velika Kladuša del membre del parlament del Federation Bosnia e Herzegovina in li Dom del Nationes Elvira Abdić-Jelenović. Li partise es in prim activ in li Canton Una-Sana del Federation Bosnia e Herzegovina.

* Fundation: 28-im de decembre 2013 in Velika Kladuša
* Political direction: levul-socialist (secun li self-definition del partise), regional partise
* Presidente: Elvira Abdić-Jelenović desde 2013
* Sede del partise: Velika Kladuša
* National orientation: multinational, ma li partise es in prim representa croat e bosniakes in li Canton Una-Sana.
* Reprensentantes in li national parlament: null
* Representantes in li parlament del Federation Bosnia e Herzegovina: un membre in li Dom del Nationes 

## Historie
Elvira Abdić-Jelenović, qui es li filia del interprendero e ex-membre del Presidentie de Bosnia e Herzegovina Fikret Abdić, esset li representante del partise Democratic National Comunitá de Bosnia e Herzegovina) in li parlament del Federation Bosnia e Herzegovina in li Dom del Nationes. Ma ella esset excludet ex li Democratic National Comunitá de Bosnia e Herzegovina) pro que ella votat in li parlament contra li oficial direction de ti partise in li annu 2013. Pro to Elvira Abdić-Jelenović fundat con quelc 
adherentes li Labore Partise de Bosnia e Herzegovina.

## Electiones
Li Labore Partise de Bosnia e Herzegovina partiprendet por li unesim vez in li electiones de Bosnia e Herzegovina in li annu 2014. It ganiat mandates in li parlament del Canton Una-Sana e un sede in li parlament del Federation de Bosnia e Herzegovina in li Dom del Representantes.

## Ligamentes extern
* Li oficial internet-págine del ''Labore Partise de Bosnia e Herzegovina''
Partise de Posavina

Li **Partise de Posavina** (croat: *Posavska Stranka*) es un regional moderat-croat political partise in Bosnia e Herzegovina. It esset fundat li 14-im de april 2010 in Orašje del ex-membres del partise Nov Croat Initiative quam regional partise por croates in li region Posavina. Li partise es in prim activ in li Canton Posavina del Federation Bosnia e Herzegovina.

* Fundation: 14-im de april 2010 in Orašje
* Political direction: regional partise, moderat croat
* Presidente: Ninoslav Sušilović 
* Sede del partise: Orašje
* National orientation: croat]].
* Reprensentantes in li national parlament: null
* Representantes in li parlament del Canton Posavina: un 

## Electiones
Li Partise de Posavina partiprendet in li electiones de Bosnia e Herzegovina dese li annu 2014 in li Canton Posavina. It ganiat representantes in li local parlamentes del region Posavina. In li parlament del Canton Posavina it es representat desde li annu 2010 con un membre e to es li presidente del partise Ninoslav Sušilović.
 
## Ligamentes extern
* Li oficial internet-págine del ''Partise de Posavina''
Ténnis

**Ténnis** es un sport por du o quar persones. On deve batter un balle con un ténnis-rácket súper un rete in un camp in quel sta li altri lusor. Desde li annu 1988 ténnis es in li programma del Olimpic Ludes. Ténnis es ludet de féminas e mannes, ma normalmen separat. Solmen in quelc torneyes hay tal-nóminat mixed (mixet duble), in un tal casu un team consiste ex un mann e un fémina.

## Historie
Li precursor de ténnis es li sport *Jeu de Paume*. It es ludet in Francia in cortes de monasteres e in li ball-domes. Inter li annus 1500 e 1600 li unesim special campes por ténnis esset constructet in Francia.

## Contar de punctus
Un tennis-match consiste ex pluri sets. Un set es finit quande un lusor atinge six ludes e have adminim du ludes plu quam li altri lusor. On gania un lude si on gania quar punctus. Ma on conta li punctus: deci-quin, triant, quarant e lude. Anc ci un lusor deve haver un distantie de du punctus por ganiar li lude. Durant un lude sempre li sam lusor comensa li lude per un tal-nóminat servicie. On lude til un lusor ha ganiat du o tri sets. Un normal ténnnis resultate vell esser por exemple: 4:6, 6:3, 6:4.

## International organisation del ténnis
Ténnis hodie es un professional sport. Li ténnis por mannes es organisat per li Asociation del Ténnis-Professionales ATP. Li ténnis por mannes es organisat per li Ténnis Asociation de Fémininas (WTA). É li ATP é li WTA publica chascun semane un rang-liste de munde. It ne hay un oficial championatu mundal de ténnis, ma on sovente nómina li ténnis-torney de Wimbleton (Anglia) quam li ínoficial championatu mundal.
Cleggan

**Cleggan** (irlandesi: *An Cloigeann *) es un village in Irland. It es situat in west del land in li provincia Connacht in li Comtia Galway. Cleggan es situat in li Bay de Cleggan.

Cleggan es un piscator-village. In li portu de Cleggan hay un pram al insul Inishbofin.